open-index/open-wikipedia-markdown huggingface dataset:
I-View

**I-View** (או **Eye-View)** הוא כלי טיס בלתי מאויש קטן מתוצרת התעשייה האווירית לישראל המשמש למטרות סיור. לכלי הטיס מנוע בעוצמה של 25 כוחות סוס וכן נחיתה קבוע. הוא נמצא גם בשימוש אזרחי למטרות גילוי שרפות יער, ובגרסה זו הוא מוכר בשם **FireBird**.

## מדינות משתמשות
*  - באפריל 2009 פורסם כי רוסיה נוטשת את תוכנית הכטב"מים מתוצרת עצמית ורוכשת 12 מערכות כטב"ם מתוצרת ישראל ובהן מל"טים מהדגמים: I-View 150, הכטב"ם הטקטי Bird-Eye 400 ו-Searcher2.

### מדינות מתעניינות
*  - ב-13 בדצמבר 2005 הודיעה התעשייה האווירית כי זכתה במכרז לאספקת מערכות I-View לצבא האוסטרלי (בשותפות עם בואינג אוסטרליה). שנה אחר כך, ב-14 בדצמבר 2006, נחתמה העסקה, אולם העסקה בוטלה בספטמבר 2008 לפני שיצאה לפועל.

## קישורים חיצוניים

## הערות שוליים

קטגוריה:התעשייה האווירית לישראל: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
הארת דין

**הארת דין** הוא כתב עת משפטי מקוון של הפקולטה למשפטים באוניברסיטת חיפה. כתב העת נוסד בשנת 2004 והוא מפרסם בעיקר הערות פסיקה וחקיקה של סטודנטים למשפטים, לצד מאמרים קצרים של חוקרים ישראליים על סוגיות משפטיות אקטואליות. 

חברי מערכת כתב העת הם סטודנטים והוא משמש כסמינר המצטיינים של הסטודנטים אשר לומדים בפקולטה למשפטים באוניברסיטת חיפה. בכתב העת מתפרסמות הארות והערות על פסקי דין ו/או על דברי חקיקה אקטואליים.

העורכת הראשית היא ד"ר קארין כרמית יפת. עורכים בעבר הם פרופ' אמנון ריכמן ופרופ' דורון מנשה . 

## קישורים חיצוניים
* 

קטגוריה:אוניברסיטת חיפה: כתבי עת משפטיים
קטגוריה:כתבי עת מקוונים ישראליים
Time (פקודה)

**time** היא פקודה במערכת ההפעלה יוניקס ובמערכות הפעלה דמויות יוניקס המשמשת להצגת זמן ריצה של תוכניות.

## שימוש
השימוש בפקודה `time` נעשה על ידי כתיבת הפקודה לפני פקודה אחרת. לדוגמה:

```bash
$ time ls

real	0m0.001s
user	0m0.001s
sys	0m0.000s
```

כאשר התוכנית `[[ls]]` תסיים את ריצתה, `time` ידפיס את זמן הריצה של התוכנית בשלושה פרמטרים: זמן מעבד (User CPU time), זמן מערכת (System CPU time), וזמן אמיתי (Real time).

System CPU time מתאר את משך זמן המעבד בו המערכת ביצעה קריאות מערכת (לדוגמה, קריאה וכתיבה של קבצים). User CPU time מתאר את משך זמן המעבד שהיה דרוש לביצוע הפעולות ב-user-mode (למשל, פעולות אריתמטיות, לולאות וכדומה), ו-Real time מתאר את משך הזמן האמיתי אשר בו הפקודה התבצעה. לעיתים משך זמן זה גדול מסכום זמני המעבד במערכת ובמשתמש, למשל כאשר התוכנית מחכה לתוכנית אחרת או מבצעת פקודת Sleep.

`time` קיים ככלי עצמאי כחלק מפרויקט גנו, אך חלק ממעטפות פקודה מממשות פקודת time מובנית.

## ראו גם
* זמן יוניקס

## קישורים חיצוניים
* time באתר The Open Group

## הערות שוליים

קטגוריה:פקודות יוניקס
ויליאם צ'רצ'יל

**ויליאם צ'רצ'יל** (באנגלית: **William Churchill**; 1852 - 13 בפברואר 1911) היה מגלה ארצות, פילולוג ואתנולוג אמריקני.

## ביוגרפיה
צ'רצ'יל נולד בברוקלין, ב-1881 נרשם לאוניברסיטת ייל, אך הפסיק את לימודיו עקב מצב בריאותו. הוא חזר לייל ב-1882 והצטיין בחיבור וביכולת הנאום. צ'רצ'יל תרם מאמרים לעיתונים של האוניברסיטה ופעל במסגרת האגודה לתולדות הטבע של ייל. במשך שנה לאחר סיום לימודיו לימד בבית ספר באינדיאנפוליס, ואז ערך מסע ארוך באיי דרום האוקיינוס השקט. לאחר שהות ארוכה בסמואה שבה למד את השפה המקומית, הוא ביקר באוסטרליה, ניו זילנד ופיג'י, שבה ניהל עסק.

לאחר ששב לארצות הברית הוא עסק בעיתונאות באזור סן פרנסיסקו. במשך זמן מה היה כתב ועורך משנה של האוקלנד טיימס (Oakland Times) והיה הספרן באקדמיה למדעים של סן פרנסיסקו ובמסגרת זו הרצה על הילידים של דרום האוקיינוס השקט. הוא עבר למזרח ארצות הברית והמשיך לתרום מאמרים לעיתונים. ב-1891 הוא התמנה לעורך הספרותי של הברוקלין טיימס עד יוני 1896, שאז מינה אותו נשיא ארצות הברית גרובר קליבלנד לקונסול כללי בסמואה, ב-1897 הורחב המינוי והוא כלל גם את טונגה.

הוא שב לארצות הברית ב-1898 ושב לעסוק בעיתונות, ומונה לעורך הספרות בעיתון סאן (Sun) של ניו יורק. ב-1915 עקר לוושינגטון די. סי. כעמית מחקר במכון קרנגי למדע בתחום הפילולוגיה הפרימיטיבית. בתחילת מלחמת העולם הראשונה הוא הצטרף לוועדה למידע לציבור (Committee on Public Information), והיה אחראי על הצנזורה על החדשות וניהל את המחלקה של הפרסומים בשפות זרות. במסגרת תפקידו זה הוכה וגולגולתו נסדקה על ידי מי שהוגדר בהספד עליו כ"מרגל של האויב". ב-1920 קיבל את אות מסדר לאופולד השני (Ordre de Leopold II), על שירותו לבלגיה במלחמה.

ויליאם צ'רצ'יל מת מדלקת ריאות, לאחר שסבל מהמחלה קרוב לשנה, ב-9 ביוני 1920.

ויליאם צ'רצ'יל הרבה לכתוב, ועבודתו כוללת מאמרים מדעיים, כתבות למגזינים וביקורות, כמו גם ספרים על החיים והמנהגים של ילידי איי האוקיינוס השקט. הוא התמחה בשפות ואסף אגדות עם. הוא הכין מילון של שפת סמואה. כחוקר ארצות הוא שיפר את המפות של איי הדרום. היה חבר במספר רב של ארגוני מדע כדוגמת האגודה האנתרופולוגית המלכותית של בריטניה הגדולה ואירלנד (Royal Anthropological Institute of Great Britain and Ireland), והאגודה האמריקאית לקידום המדע (American Association for the Advancement of Science).

## מספריו

* *A Princess of Fiji* (1892)
* *The Polynesian Wanderings, Tracks of the Migration Deduced from an Examination of the Proto-Samoan Content of Efaté and other Languages of Melanesia* (1910)
* *Beach-la-Mar, the Jargon or Trade Speech of the Western Pacific* (1911)
* *Easter Island, Rapanui Speech and the Peopling of Southeast Polynesia* (1912)
* *The Subanu, Studies of a Sub-Visayan Mountain Folk of Mindanao* (1913)


## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:דיפלומטים אמריקאים
קטגוריה:אנתרופולוגים אמריקאים
קטגוריה:בלשנים ולשונאים אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1859
קטגוריה:אמריקאים שנפטרו ב-1920
בית העירייה הישן (האג)

שמאל|ממוזער|250px|חזית המבנה
**בית העירייה הישן** של האג שבהולנד הוא מבנה בסגנון אדריכלות הרנסאנס. הממוקם בסמוך לכנסיית ג'יימס הקדוש. המבנה שימש בעבר כמושבה של ממשלת העיר, עד שהוחלף על ידי בית העירייה הנוכחי (בית עיריית האג). 

בית העירייה, שהקמתו הסתיימה בשנת 1565, מכיל בתוכו גלריית ציורים היסטוריים. בתקופתו, נחשב המבנה למרשים מאוד וגדול.

המבנה נפגע במהלך המהפכה הפרוטסטנטית, אך שוחזר והורחב בשנת 1882.

## קישורים חיצוניים

קטגוריה:בתי עירייה
קטגוריה:האג: מבנים
קטגוריה:הולנד: אתרי מורשת לאומית
בניין אינדסטריאל נשיונל בנק

**בניין אינדסטריאל נשיונל בנק** (באנגלית: **Industrial National Bank Building**) או בכינוי המקומי **בניין סופרמן** (**Superman Building**; נודע בעבר גם בשמות **בניין בנק אוף אמריקה** (**Bank of America Building**), **מגדל פליט בנק** (**Fleet Bank Tower**), **רחוב וסטמינסטר 111** (**111 Westminster Street**) ו**מגדל אינדסטריאל טראסט** (**Industrial Trust Tower**)) הוא גורד שחקים הממוקם ברחוב וסטמינסטר 111, פרובידנס, רוד איילנד, ארצות הברית. הבניין מתנשא לגובה של 130 מטרים והוא בעל 26 קומות – הבניין הגבוה ביותר במדינת רוד איילנד. הוא תוכנן בידי משרד האדריכלים ווקר וג'ילט (Walker & Gillette) בסגנון אר דקו ונבנה בין השנים 1925–1928.

## ראו גם
* גורדי שחקים מוקדמים

## קישורים חיצוניים

## הערות שוליים

קטגוריה:רוד איילנד: מבנים
קטגוריה:ארצות הברית: מגדלי משרדים
קטגוריה:פרובידנס
קוטנטן

250px|שמאל|ממוזער|חצי האי קוטנטן
**[[חצי אי|חצי האי]] קוטנטן** (בצרפתית: **Cotentin**) הוא חצי אי בנורמנדי, צרפת. הוא גבול בתעלה האנגלית מצפון וממערב, במחוזות קלבדוס ואורן ממזרח, ובברטאן מדרום.

חצי האי חופף למחוז מאנש בנורמנדי תחתית.

במלחמת העולם השנייה התחולל חלק מהמערכה בנורמנדי בחצי האי. הקורפוס האמריקאי השביעי נחת בחוף יוטה שבחופו המזרחי של חצי האי וחבר לצנחני הדיוויזיה המוטסת ה-82 שצנחו בו שעות מספר קודם לכן. בהמשך כבשו האמריקאים את חצי האי כולו מידי הגרמנים לרבות העיר שרבור שבצפונו, שנמלה שימש לאחר מכן להובלת אספקה לצבאות בעלות הברית בהמשך המערכה בצרפת.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:צרפת: חצאי איים
קטגוריה:נורמנדי תחתית
קטגוריה:נורמנדי: גאוגרפיה
בית עיריית האג

**בית העירייה של האג** (מהולנדית: **Stadhuis van Den Haag**) הוא בית עיריית האג שבהולנד. המבנה עוצב בשנת 1986 על ידי האדריכל האמריקאי ריצ'רד מאייר והקמתו הושלמה בשנת 1995. המבנה ממוקם במרכז העיר החדש, ומכיל בתוכו את מועצת העיר ואת הספרייה הציבורית העירונית בנוסף לבתי קפה, תערוכות, ואף אולם חתונות. במרכז המבנה נמצאת מבואה גדולה מוקפת בשני בניינים בני 10 ו-12 קומות. הספרייה ממוקמת בקצה הצפוני-מערבי של המבנה.

## ראו גם
*בית העירייה הישן (האג)

## קישורים חיצוניים

* 

קטגוריה:בתי עירייה
קטגוריה:האג: מבנים
מומנט כבידתי

**מומנטים כבידתיים** (באנגלית: **Gravitational moment**) הם סדרה של קבועים חסרי ממדים המתארים את התפלגות המסה בגרם שמיים, כגון כוכב לכת, כוכב או ירח. קבועים אלו ניתנים למדידה אמפירית ולחישוב לפי הנוסחה:
: J_{n}=\frac{1}{MR^{n}}\int_{0}^{R}\int_{-1}^{1}r^{n}P_{n}(\mu)\rho(r,\mu)2\pi r^{2}d\mu dr

כאשר:
* M היא מסת הגרם
* R היא רדיוס הגרם
* P_{n} הם פולינומי לז'נדר
* \mu\equiv\cos\theta  ו\theta נתונה בקואורדינטות גליליות.
למומטים אלו ישנה חשיבות גובהה במדעים פלנטריים, מכיוון שהם משקפים היטב את המבנה הפנימי של גרם השמיים. ניתן להתייחס למסת הגרם כ-J_0.

הגופים הנחקרים הם בקירוב טוב גופי סיבוב ולכן מניחים סימטריה גלילית. בנוסף, מניחים לרוב סימטריה בין ההמיספירה (חצי כדור) העליונה לתחתונה, דבר המאפס את כל המומנטים האי-זוגיים:
: J_3=J_5=J_7=...=0

הנחה זו לאו דווקא נכונה ובמציאות נמדד J_3 עבור צדק, אך גודלו המדוד קטן במספר סדרי גודל משגיאת המדידה ולכן הוא מוזנח לרוב בחישובים. לרוב הגודל המשמעותי באמת לצורכי אפיון הגרם הוא J_2 הניתן לחישוב קל יחסית לפי הנוסחה:
: J_{2}=\frac{R_\text{pole}-R_\text{eq}}{MR^{2}}
כאשר R_\text{eq} הוא רדיוס בקו המשווה ו-R_\text{pole} הוא רדיוס בקוטב. שני רדיוסים אלו שונים עקב פחיסות של הגרם, כמפורט בהמשך. לJ_2 קוראים לעיתים "פקטור צורה דינמי"( "dynamic form factor").

מומנטים אלו נמדדו על ידי גשושיות שנשלחו לחקור את ענקי הגזים במערכת השמש.

## הקשר לסיבוב עצמי

במקרה של סימטריה כדורית, למומנטים כביתיים אין משמעות והפוטנציאל הכבידתי נתון על ידי V(r)=-\frac{GM}{r}. כאשר M היא מסת הגרם, G הוא קבוע הכבידה וr הוא המרחק ממרכז הגרם. זה קירוב מקובל לרוב לעבור כוכבים, כאשר מזניחים את הסיבוב העצמי של הכוכב. עבור ירחים וכוכבי לכת, קירוב זה אינו משקף היטב את הפיזיקה מכיוון שהסיבוב העצמי שלהם יכול להיות מספיק מהיר בשביל לגרום לפחיסות בצורתם. במקרה כזה, הפוטנציאל הכבידתי נתון על ידי:

: V(r,\theta)=-\frac{GM}{r}\left[1-\sum_{n=1}^{\infty}\left(\frac{R_{eq}}{r}\right)^{n}J_{n}P_{n}(\cos\theta)\right] 

בסימונים שתוארו בפסקה הקודמת.

## ראו גם
* מומנט התמד פולרי מנורמל

## הערות שוליים

קטגוריה:מדעים פלנטריים
קאדילק פלייס

**קאדילק פלייס** (באנגלית: **Cadillac Place**), המוכר גם בשמו הקודם **בניין ג'נרל מוטורס**, הוא גורד שחקים הממוקם בשדרת וסט גרנד 3044, דטרויט, מישיגן, ארצות הברית. הבניין מתנשא לגובה של 67.1 מטרים והוא בעל 15 קומות. הוא תוכנן בידי האדריכל אלברט קאהן ונבנה בין השנים 1919-1923.

הבניין הוא בעל מעמד של אתר היסטורי לאומי משנת 1985.

## היסטוריה
לאחר לחץ מצד דירקטוריון חברת ג'נרל מוטורס, הסכים ויליאם דוראנט לבנות בשנת 1919 מטה משרדים קבוע בדטרויט. בעקבות זאת רכשה החברה חלקה בשדרת וסט גרנד, הרסה את 48 הבניינים שהיו עליה והחלה בהקמת מטה המשרדים. הבניין שימש את חברת ג'נרל מוטורס מיום סיום בנייתו, בשנת 1923, עד שנת 2001.

כיום, הבניין הוא ביתן של מספר נציגויות של ממשלת מדינת מישיגן, תחת חוזה ל-20 שנה שנחתם בשנת 1998. בתום תקופת החוזה ניתנה האפשרות למדינת מישיגן לרכוש את הבניין תמורת דולר אמריקאי אחד. בנוסף, השיפוץ שבוצע בבניין, כדי להתאימו למשרדי ממשלה, היה אחד מפרויקטי השיפוץ הממשלתיים היקרים ביותר.

בקאדילק פלייס עובדים כ-2,000 עובדי ממשל והוא כולל את בית המשפט לערעורים של מישיגן של מחוז 1. כמו כן נמצאים בו משרדיהם של מושל מישיגן, היועץ המשפטי לממשלה ומספר שופטים.

## אדריכלות
בניין קאדילק פלייס בעל 15 קומות וגובה כולל של 67.1 מטרים. רצפת הקומה הגבוהה ביותר שלו היא במפלס 57 מטרים ובו 31 מעליות. במקור נבנה בשטח של 110,000 מ"ר והורחב ל-130,000 מ"ר. הוא תוכנן ועוצב בסגנון אדריכלות נאו-קלאסית בידי האדריכל אלברט קאהן. לבניין שתי קומות כניסה מהן צומחים 4 מבננים מקבילים. צורה זו תוכננה במטרה לאפשר לאור השמש והרוח לחדור אל מאות המשרדים שבו, למטרת הארה ואוורור. בניין קאדילק פלייס מחופה כולו באבן גיר ובראשו קולונדה קורינתית. הוא נפתח לציבור בשנת 1923 והיה לבניין המשרדים השני בגודלו בעולם דאז (אחרי בניין אקוויטבל). בסיסו מוקף קשתות הנתמכות על עמודים איוניים.

## גלריה

File:CadillacPlaceinsideentryfoyer.jpg|הכניסה הראשית משדרת וסט גרנד
File:CadillacPlaceShoppingconcourse.jpg|ארקדה פנימית
File:CadillacPlaceNewCenterDetroit5.jpg|חזית צד
File:CadillacPlaceNewCenterdetroit4.jpg|אכסדרת הכניסה
File:CadillacPlacefromCassMilwaukeestreets.jpg|חזית אחורית
File:CadillacPlacefromGrand.jpg|מבט מצומת שדרת וסט גרנד ושדרת וודוורד
File:CadillacPlaceNewCenterdetroit2.jpg|קולונדה
File:CadillacPlaceNewCenterdetroit1.jpg|
File:CadillacPlaceFisherbldg.jpg|קאדילק פלייס (משמאל) ובניין פישר
File:Fisher Building, Detroit.jpg|.
File:CadillacPlaceNewCenterdetroit3.jpg|הכניסה הראשית לבניין


## ראו גם
* גורדי שחקים מוקדמים

## לקריאה נוספת
* 
* 
* 
* 
## קישורים חיצוניים

* New Center Council
* Esmagazine.com: The Mechanical Modernization Of A Classical Icon 
*  Buildingphotos.com

## הערות שוליים

קטגוריה:דטרויט: מבנים
Ifconfig

**ifconfig** הוא כלי מערכת במערכת ההפעלה יוניקס ובמערכות הפעלה דמוית יוניקס המשמש לניהול תצורת רשת. *ifconfig* זמין דרך ממשק הפקודה, והוא מאפשר להגדיר ולקבל נתונים בנוגע לכרטיסי רשת.

## שימוש
שימוש נפוץ ב-ifconfig הוא להגדרת כתובת IP לכרטיסי רשת, הפעלתם וכיבוים. בזמן עלית המערכת, ישנם כלים המשתמשים ב-ifconfig על מנת להגדיר את הרשת. ככלי אינטראקטיבי, מנהלי רשת של מערכות יוניקס ולינוקס משתמשים בכלי זה על מנת להציג פרמטרים הקשורים ברשת, לדוגמה:

```bash
$ ifconfig eth0
 eth0      Link encap:Ethernet  HWaddr 00:0F:20:CF:8B:42
           inet addr:217.149.127.10  Bcast:217.149.127.63  Mask:255.255.255.192
           UP BROADCAST RUNNING MULTICAST  MTU:1500  Metric:1
           RX packets:2472694671 errors:1 dropped:0 overruns:0 frame:0
           TX packets:44641779 errors:0 dropped:0 overruns:0 carrier:0
           collisions:0 txqueuelen:1000
           RX bytes:1761467179 (1679.7 Mb)  TX bytes:2870928587 (2737.9 Mb)
           Interrupt:28

$ ifconfig eth0 10.0.0.1 255.255.0.0 # Setting a new ip for eth0
$ ifconfig
 eth0      Link encap:Ethernet  HWaddr 00:0F:20:CF:8B:42
           inet addr:10.0.0.1  Bcast:10.0.255.255  Mask:255.255.0.0
           UP BROADCAST RUNNING MULTICAST  MTU:1500  Metric:1
           RX packets:2472694671 errors:1 dropped:0 overruns:0 frame:0
           TX packets:44641779 errors:0 dropped:0 overruns:0 carrier:0
           collisions:0 txqueuelen:1000
           RX bytes:1761467179 (1679.7 Mb)  TX bytes:2870928587 (2737.9 Mb)
           Interrupt:28
```


## ראו גם
* Ipconfig - פקודה דומה במערכת ההפעלה windows

## קישורים חיצוניים

* ifconfig(8), דף העזרה של net-tools ifconfig במערכת לינוקס
* ifconfig(8), דף העזרה של ifconfig במערכת ההפעלה FreeBSD

## הערות שוליים

קטגוריה:פקודות יוניקס
מפרץ הלווייתנים

ממוזער|אונייה שוברת-קרח של המשלחת עוגנת במפרץ הלווייתנים
**מפרץ הלווייתנים** (באנגלית: **Bay of Whales**) הוא נמל קרח טבעי, שנוצר במקום שמימי האוקיינוס חודרים אל קדמת מדף הקרח רוס, צפונית לאי רוזוולט, אנטארקטיקה. זו הנקודה הדרומית ביותר של אוקיינוס פתוח, לא רק של ים רוס אלא גם בכל אוקיינוסי העולם. ים רוס משתרע עוד מרחק רב דרומה - עד חוף גולד, כ-320 ק"מ מן הקוטב הדרומי - אבל רוב השטח הזה מכוסה במדף הקרח רוס ולא בים פתוח.

## גילוי ומתן שם
ארנסט שקלטון העניק לתוואי הנוף הזה את שמו ב-24 בינואר 1908, תוך כדי משלחת נמרוד, הודות למספר הרב של לווייתנים שנצפו סמוך לאתר זה.

## היסטוריה
במהלך מסעו של אמונדסן אל הקוטב הדרומי, הקים חוקר הארצות הנורווגי רואלד אמונדסן בסיס זמני, שאותו כינה בשם פראמהיים, במפרץ הלווייתנים. הבסיס היה בשימוש בין ינואר 1911 לפברואר 1912. בתחילת פברואר הגיעה לשם ה"טרה נובה", שחיפשה מעגן בטוח להוריד אל החוף את קבוצת הצפון של ויקטור קמפבל. היה זה זעזוע לא קטן בשביל אנשי הספינה, למצוא שם את האונייה "פראם" ואת אנשיו של אמונדסן בבסיסם. החשדנות הייתה הדדית, אבל הנימוסים נשמרו והצעתו האדיבה של אמונדסן להקים בסיס למשלחת טרה נובה במרחק מה מבסיסו הוא נדחתה בנימוס. לאחר השלמת פריקתה של ה"פראם" יצאו אנשי אמונדסן להקים מצבורי ציוד בדרך לקוטב הדרומי.

מפרץ הלווייתנים שימש כבסיס תמיכה לוגיסטית לעוד כמה משלחות חשובות לאנטארקטיקה, בהן:
* המשלחת הראשונה של ריצ'רד בירד: 1930-1928
* המשלחת השנייה של ריצ'רד בירד: 1935-1933
* המשלחת השלישית של ריצ'רד בירד: 1941-1939

הקונפיגורציה של מפרץ הלווייתנים משתנה כל הזמן. סקר שערכה משלחתו השנייה של ריצ'רד בירד בשנת 1934 קבע, שתוואי הנוף שוכן בצומת של שתי מערכות קרח נפרדות, שתנועותיהן מושפעות מנוכחות האי רוזוולט. קומנדר גלן ג'ייקובסון מצי ארצות הברית, שביקר במקום בינואר 1955, מצא, שעקב הינתקות הקרח ממדף הקרח, היה הנמל בלתי-שמיש זמנית.

מפרץ הלווייתנים נמחק לחלוטין בשנת 1987, כשהר קרח באורך 159 ק"מ ניתק ממדף הקרח רוס.

## קישורים חיצוניים

* 

## הערות שוליים

לווייתנים
בניין קוואנה

**בניין קוואנה** (בספרדית: **Edificio Kavanagh**) הוא גורד שחקים למגורים הממוקם ברחוב פלורידה 1065, בואנוס איירס, ארגנטינה. הבניין מתנשא לגובה של 120 מטרים והוא בעל 31 קומות. הוא תוכנן בידי האדריכלים גרגוריו סאנצ'ס, ארנסטו לאגוס ולואיס מריה דה לה טורה בסגנון אר דקו ונבנה בין השנים 1934–1936.

בניין המגורים הוכר כנקודת ציון היסטורית הנדסית מטעם האגודה האמריקאית להנדסה אזרחית (American Society of Civil Engineers) בשנת 1994, והוועדה למונומנטים היסטוריים לאומיים של ארגנטינה (National Historic Monuments of Argentina) בשנת 1999. עם סיום בנייתו, בשנת 1936, זכה ב"פרס הבתים המשותפים וחזיתות" מטעם עיריית בואנוס איירס ו-3 שנים לאחר מכן זכה לשבח מטעם המכון האמריקאי לאדריכלים.

הבניין הוזמן על ידי קורינה קוואנה, מיליונרית ממוצא אירי שבגיל 39 מכרה 2 חוות בבעלותה במטרה להקים את גורד שחקים. בניין קוואנה תוכנן עם נסיגות סימטריות, המקטינות באופן הדרגתי את שטח הקומות, ובנייתו נמשכה 14 חודשים בלבד. הבניין תוכנן מן החוץ אל הפנים כלומר, חזיתותיו עוצבו תחילה והקנו לבניין את צורתו החיצונית ולאחר מכן הותאם התכנון הפנימי לצורניות החיצונית. בנוסף, תכנונו הושפע מתקנות הבנייה המקובלות בעיר והוא תוכנן באופן הצר ביותר שהתאפשר, כדי להימנע מהוספת משקל מיותר עליו והוא נחשב לשיא של תחילת המודרניזם בארגנטינה.

## גלריה

קובץ:Kavanagh top.jpg|פרטי האר דקו בראש הבניין
קובץ:Edificio_Kavanagh_2012-09-02_002.JPG
קובץ:Kavanagh_building_15-11-2005.jpg
קובץ:Edificio_Kavanagh_desde_Rojas.JPG
קובץ:Pasaje_Kavanagh,_Retiro,_Buenos_Aires.jpg

קובץ:Edificio_Kavanagh_(gevaert).jpg
קובץ:Edificio_Kavanagh_(oct._1934).JPG
קובץ:Torre_Plaza_(remate)_1971.JPG


## ראו גם
* גורדי שחקים מוקדמים

## קישורים חיצוניים

קטגוריה:בואנוס איירס: מבנים
Patriot Arms Genesis

**Genesis** הוא רובה צלפים אמריקני בקליבר 7.62 מ"מ נאט"ו תוצרת Patriot Arms Inc המבוסס על הרמינגטון מודל 700 ומגיע לדיוק של רבע דקת קשת, דבר ההופך אותו לאחד מרובי הצלפים המדויקים ביותר בעולם, ביחד עם הטנגו 51 (אף הוא מבוסס על הרמינגטון 700).

הרובה מבוסס על פעולת הבריח של רמינגטון מודל 700 עם קת מדגם A1 של מקמילן. הרובה תוכנן להיות קומפקטי במיוחד, ולכן משתמש בקנה קצר יחסית לרובי צלפים: 20 אינץ' (508 מ"מ). עם זאת, ניתן להזמין את הרובה עם קנה של 24 אינץ'. הרובה נועד לשוק הפרטי ומיוצר על ידי חברה קטנה יחסית. עם תחמושת ברמת Match Grade הרובה יורה באופן עקבי קבוצות שפיזורן הזוויתי הוא מתחת ל-0.25 דקת קשת אך עם תחמושת M118 סטנדרטית הדיוק יורד לפיזור זוויתי של 1.0 דקת קשת.

## ראו גם

* רמינגטון מודל 700
* טנגו 51

## קישורים חיצוניים

* ביקורת על הרובה, באתר הצלפים Sniper Central של מל

קטגוריה:רובי צלפים אמריקאיים
קטגוריה:רובים בריחיים
גן הפסלים של הגלריה הלאומית לאמנות

**גן הפסלים של הגלריה הלאומית לאמנות** (באנגלית: **National Gallery of Art Sculpture Garden**) הוא התוספת החדשה ביותר לגלריה הלאומית לאמנות בוושינגטון הבירה שבארצות הברית. הגן ממוקם על המול הלאומי בין המבנה המערבי של הגלריה לבין המוזיאון הלאומי להיסטוריה של הטבע של מכון סמית'סוניאן.

הגן, שבנייתו הושלמה ב-23 במאי 1999, מכיל תערוכת פסלים שבה מספר פריטים. במרכז הגן נמצאת מזרקה שמוסבת לרחבת החלקה על הקרח בין דצמבר למרץ. את הגן תכנן אדריכל הנוף לאורי אולין.

## היצירות בגן
*קלאס אולדנבורג וקוזג'ה ואן בורגן - *[[גורס מסמכים, קנה מידה X]]*
*ג'ואן מירו - *[[האופי הגותי, ציפור אקלר]]*
*לואיס בורגיוס - *[[עכביש (פסל)|עכביש]]*
*טוני סמית - *[[אבנים משוטטות]]*
*מגדלנה אבקאנוביץ - *[[הנערות]]*
*מארק די סוברו - *[[כוכב השחר (פסל)|כוכב השחר]]*
*סקוט ברטון - *[[ישיבה בשישה חלקים]]*
*יואל שפירו - *[[ללא שם (פסל יואל שפירו)|ללא שם]]*
*אלסוורת' קלי - *[[הכוכבים II]]*
*ברי פלנגן - *[[החושב על האבן]]*
*סול לוויט - *[[פירמידה בעלת ארבעה צדדים]]*
*לוקאס סאמאראס - *[[טרנספורמציית כיסא מספר 20B]]*
*טוני סמית - *[[כלב ירח]]*
*דייוויד סמית - *[[הקובייה XXVI]]*
*אלכסנדר קלדר - *[[סוס אדום]]*
*רוי ליכטנשטיין - *[[בית I]]*
*ג'ורג' ריקי - *[[מקבץ של ארבע קוביות]]*
*הקטור גומירד - *[[כניסה למטרופולין פריז]]*
*דייוויד סמית - *[[הקובייה XI]]
*רוקסי פיין - *שתל*
*[[רוברט אינדיאנה]] - *אמור''

## קישורים חיצוניים

* 
מפת גן הפסלים

קטגוריה:וושינגטון די. סי.: מבנים
קטגוריה:ארצות הברית: גני פסלים
קטגוריה:שדרת החוקה
קטגוריה:אוספי הגלריה הלאומית לאמנות (וושינגטון די. סי.)
פנלופי דלתא

**פנלופי דלתא** (ביוונית: **Πηνελόπη Δέλτα**; 1874, אלכסנדריה, מצרים העות'מאנית - 2 במאי 1941, אתונה, יוון) הייתה סופרת ילדים ונוער יוונייה, ככל הנראה הראשונה בתרבות היוונית המודרנית. היא חיברה רומנים היסטוריים שזכו להצלחה והשפיעו על תפיסות עממיות של זהות לאומית בקרב הקוראים היוונים.

בשל הקשר ההדוק שלה למהפכן איון דרגומיס, נקלעה דלתא לסערות הפוליטיקה היוונית של ראשית המאה ה-20, החל מהמאבק המקדוני ועד לקרע הלאומי. דלתא התאבדה ביום כניסת צבא גרמניה הנאצית לאתונה בזמן מלחמת העולם השנייה.

## ביוגרפיה
דלתא נולדה באלכסנדריה לעמנואל בנאקיס, סוחר כותנה עשיר, ולוירגיניה בנאקיס לבית כורמי. היא הייתה שלישית בין שישה ילדים. היא הנציחה את תעלולי אחיה המבוגרים אלכסנדרה ואנטוניס בספרה "טרלאנטוניס". צעירים ממנה היו קונסטנטינוס, שמת בינקותו, אלכסנדר, וארגיני.

משפחת בנאקיס עקרה זמנית לאתונה בשנת 1882, שם נישאה פנלופי לסטפנוס דלתא, איש עסקים אמיד מאיסטנבול, שהיה אחיינו של המתמטיקאי קונסטנטין קרתיאודורי. לזוג נולדו שלוש בנות: וירגיניה זאנה, סופיה מאברוגורדאטו, ואלכסנדרה פפדופולו. הזוג שב לאלכסנדריה בשנת 1905, ושם פגשה דלתא את איון דרגומיס, שהיה אז סגן הקונסול של יוון באלכסנדריה. על רקע זיקתם המשותפת לכתיבתם על המאבק המקדוני, נקשר בין דלתא ודרגומיס קשר רומנטי לזמן מה. לטובת ילדיה, החליטו דלתא ודרגומיס להפסיק להתראות, אך קיימו חליפת מכתבים נלהבת עד 1912, עת פיתח דרגומיס קשר רומנטי עם שחקנית התיאטרון מריקה קוטופולי. באותה תקופה ניסתה דלתא להתאבד פעמיים.

דלתא עקרה עם משפחתה לפרנקפורט בגרמניה בשנת 1906, בעקבות עסקיו של בעלה, ושם חיברה את הרומן הראשון שלה, για την πατρίδα ("למען המולדת"), שיצא לאור בשנת 1909. עלילת הרומן מתרחשת בימי האימפריה הביזנטית, ובעקבותיו החלה דלתא בהתכתבות עם ההיסטוריון גוסטב שלומברגר, מומחה לאימפריה הביזנטית. על בסיס הדיונים עמו, חיברה את הרומן השני שלה, Τον καιρό του Βουλγαροκτόνου, "בעידן קוטל-הבולגרים", אשר מתרחש בימי הקיסר בסילאוס השני. בשנת 1911 פרסמה את הרומן השלישי שלה, Παραμύθι χωρίς όνομα, ("מעשה ללא שם").

בשנת 1913 שבה דלתא עם משפחתה לאלכסנדריה, ובשנת 1916 עקרה לאתונה, שם הפך בינתיים אביה ראש העירייה, ונשארה שם כל ימיה. באתונה התיידדה דלתא עם אלפתריוס וניזלוס, שהיה בעל ברית פוליטי של אביה. אביה אף שימש שר אוצר בממשלת וניזלוס הראשונה.

## קישורים חיצוניים

* 

## הערות שוליים

קטגוריה:סופרי ילדים ונוער
קטגוריה:סופרות יווניות
קטגוריה:יוונים ממצרים
קטגוריה:ילידות 1874
קטגוריה:נפטרות ב-1941
לוני אנדרסון

**לוני קיי אנדרסון** (באנגלית: **Loni Kaye Anderson**; 5 באוגוסט 1945 – 3 באוגוסט 2025) הייתה שחקנית אמריקאית מועמדת 3 פרסי גלובוס הזהב ושני פרסי אמי על תפקידה בקומדיית המצבים "רדיו סינסינטי" .

## ביוגרפיה
אנדרסון נולדה בסיינט פול, מינסוטה לדוגמנית מקסין הייזל ולקליידון קרל אנדרסון. למדה אומנות ב"אוניברסיטת מינסוטה" שם גם בלטה וזכתה בתחרויות מלכות יופי.

## קריירת משחק
אנדרסון החלה את קריירת המשחק שלה לקראת סוף שנות ה-70 בקומדיית המצבים "WKRP בסינסינטי" בתפקיד ג'ניפר מארלו, פקידת הקבלה היפה והאינטליגנטית של תחנת הרדיו. אנדרסון הייתה לכוכבת הבולטת של התוכנית ביחד עם השחקן הווארד הסמן, היא הועמדה על הופעותייה בסדרה ל-3 פרסי גלובוס הזהב ולשני פרסי אמי לשחקנית הטובה ביותר בסדרה קומית.

בשנת 1980 גילמה אנדרסון את כוכבת הקולנוע ג'יין מנספילד לצידו של ארנולד שוורצנגר בסרט הטלוויזיה "סיפורה של ג'יין מנספילד". כמו כן היא השתתפה בקומדיית הפעולה "Stroker Ace" ודיבבה את דמותה של כלבת הקולי "פלו" בסרט האנימציה "גן עדן לכלבים".

בשנות ה-90 השתתפה בקומדיה "לילה ברוקסברי" בתפקיד ברברה אמם של האחים סטיב (ויל פרל) ודוג בוטאבי ובקומדיית הפעולה "3 הנינג'ות יוצאות לפעולה".

בשנת 2006 אנדרסון הופיעה בסדרה הקומית של טורי ספלינג "עכשיו טורי" של רשת הטלוויזיה VH1.

## חיים אישיים
אנדרסון הייתה נשואה ארבע פעמים: נישואיה הראשונים היו לברוס הסלברג מהם נולדה בתה של אנדרסון דיידרה, השניים היו לשחקן רוס בייקל, לאחר מכן נישאה לכוכב הקולנוע ברט ריינולדס איתו אימצה אנדרסון ילד אחד. בשנת 2008 נישאה למוזיקאי בוב פליק ממקימי וחברי להקת הפולק "ארבעת האחים".

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
קטגוריה:אמריקאיות שנפטרו ב-2025
קטגוריה:אמריקאים שנפטרו ב-2025
אין כמו אהבה (אלבום)

**אין כמו אהבה** הוא אלבומו הרביעי של הזמר דודו אהרון, יצא לאור ב-1 בדצמבר 2011. דודו כתב והלחין את רוב שירי האלבום הכולל את הלהיטים: "אין כמו אהבה" "בואי נדבר" "כמה אושר" ו"אמא יקרה", "את אשתי", "ביוטיפול", "רומנטי או סימפתי" ו"לא יפרידו בינינו" שצברו צפיות רבות ביוטיוב, והושמעו ברדיו מספר שבועות.

## שירי האלבום

קטגוריה:אלבומי דודו אהרון
קטגוריה:אלבומים בעברית
מבנה שאינו בניין

[ממוזער|250px|[גשר שער הזהב – גשרים הם מבנה שאינם בניין]]
[ממוזער|250px|[עמוד חשמל|עמודי חשמל]]
**מבנה שאינו בניין** (לעיתים מכונה בקיצור **מבנה**) הוא מושג המתייחס לגופים או מערכות המורכבות ממספר חלקים שמתוכננים לשאת עומסי שירות (כדוגמת אנשים) לזמן קצר יחסית (שעות או ימים ספורים בדרך כלל). המושג משמש אדריכלים ומהנדסים כדי לתאר מבנים אלו.

## דוגמאות למבנים שאינם בניין

## יוצאי דופן
חלק מן המבנים אשר מאוישים מדי פעם ולרוב ייחשבו כמבנים שאינם בניינים, מסווגים כ-"בניינים" לצורכי חיים ובטיחות אש:

## ראו גם
* מבנה אדריכלי
* בניין

## הערות שוליים

קטגוריה:אלמנטים אדריכליים
קטגוריה:מבנים לפי סוג
אנדרה הופמן

**אנדרה הופמן** (בגרמנית: **André Hoffman**; נולד ב-28 בפברואר 1993) הוא כדורגלן גרמני המשחק כקשר הגנתי בקבוצת פורטונה דיסלדורף.
## קריירה
הופמן שיחק במחלקת הנוער של קבוצת דיסבורג עד לקיץ 2010, עת קודם לסגל הבוגר של המועדון. ב-3 בינואר 2013, לאחר 3 שנים בדיסבורג, חתם בהנובר 96. ב-20 באפריל 2013 כבש הופמן את שערו הראשון עבור הנובר, בתבוסת קבוצתו 6:1 מול באיירן מינכן.

הופמן שיחק במדי כל נבחרות גרמניה הצעירות בין הגילאים 16–21.

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני דיסבורג
קטגוריה:כדורגלני הנובר 96
קטגוריה:כדורגלני פורטונה דיסלדורף
קטגוריה:גרמנים שנולדו ב-1993
כריסטיאן שולץ

**כריסטיאן שולץ** (בגרמנית: **Christian Schulz**; נולד ב-1 באפריל 1983) הוא כדורגלן עבר גרמני ששיחק  כבלם.

## קריירת מועדונים
שולץ הצטרף בגיל 12 לאקדמיית הכדורגל של ורדר ברמן, והתקדם בה עד שהשתלב בקבוצת המילואים של המועדון. הוא ערך את הופעת הבכורה שלו בבונדסליגה, ב-15 בפברואר 2003, כאשר נכנס כמחליף במקומו של אומיט דבאלה הפצוע, במשחק מול נירנברג. למרות הצהרות קודמות שלא יעזוב את ברמן עימה הצליח לזכות בדאבל היסטורי, ב-30 באוגוסט 2007, חתם שולץ ביריבה הנובר 96.

בקיץ 2016, לאחר שירד ליגה עם הנובר 96, חתם שולץ בשטורם גראץ מהבונדסליגה האוסטרית. בעונת 2017/2018 היה שותף לזכייתה של הקבוצה בגביע האוסטרי. בתום העונה עזב את הקבוצה והצטרף לקבוצת המילואים של הנובר 96. במאי 2021 פרש ממשחק.

## קריירה בינלאומית
שולץ ערך את הופעת הבכורה שלו עבור הנבחרת הגרמנית ב-16 בדצמבר 2004, במשחק ידידות מול יפן, בו ניצחה גרמניה 3-0. סך הכל, שולץ ייצג את מולדתו 4 פעמים.

## תארים
;ורדר ברמן
* אליפות הבונדסליגה (1): 2003/2004
* סגנות הבונדסליגה (1): 2005/2006
* הגביע הגרמני (1): 2003/2004
* גביע הליגה הגרמנית (1): 2006
* סגנות גביע הליגה הגרמנית (1): 2004

;שטרום גראץ
* הגביע האוסטרי (1): 2017/2018

## קישורים חיצוניים

* 

קטגוריה:בלמי כדורגל גרמנים
קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני ורדר ברמן
קטגוריה:כדורגלני הנובר 96
קטגוריה:כדורגלני שטורם גראץ
קטגוריה:כדורגלני נבחרת גרמניה
קטגוריה:כדורגלני גביע הקונפדרציות 2005
קטגוריה:מאמני כדורגל גרמנים
קטגוריה:גרמנים שנולדו ב-1983
ישראל ברנר

**ישראל ברנר** (4 באוגוסט 1947 - 3 ביולי 2012) היה שופט ומאמן כדוריד ישראלי.

## ביוגרפיה
בשנות ה-70 של המאה ה-20 הצעיד את הפועל רמת גן ומכבי ארזים רמת גן (כדוריד) לזכייה בגביעי המדינה והפך את קבוצת הפועל אזור לשם דבר בענף הכדוריד. בשנות ה-80 אימן את הפועל פתח תקווה והוביל אותה לצמרת הליגה, את אס"א תל אביב, ואת מכבי רעננה, שאותה העלה לליגה הראשונה.

במסגרת הקריירה הענפה שלו שימש ברנר כעוזר מאמן נבחרת ישראל, מאמן נבחרת הנוער ומאמן נבחרת האפרוחים.

בסוף שנות ה-80 הקים את ארגון מאמני הכדוריד בישראל והביא מאמני כדוריד מהשורה הראשונה בעולם להשתלמויות והעשרות למאמני הכדוריד בישראל.

בתחילת שנות ה-90 החל לכהן כיו"ר מועדון אס"א תל אביב, תפקיד שמילא בהתנדבות במשך 18 שנים. כיו"ר אס"א תל אביב, הנהיג את המועדון לזכייה באליפות אחת, ארבעה גביעי המדינה והשתתפויות מוצלחות במפעלים אירופאים. בעונת 2008/9 שימש מאמן הקבוצה והצעיד אותה לזכייה בגביע המדינה.

כיהן כחבר הנהלת איגוד הכדוריד בישראל וכיו"ר הוועדה המקצועית ובמסגרת פועלו, הביא לקידום שחקנים צעירים, חשיפת הענף ליישובים בפריפריה ויצירת הסכם השידורים הראשון של הליגה בכדוריד בערוץ הספורט.

התגורר ברעננה, היה נשוי ואב לשלושה ילדים.

ב-3 ביולי 2012 נהרג ישראל ברנר בתאונת דרכים ב"ציר המוות" בפתח תקווה. הוא נטמן בבית העלמין כפר נחמן שברעננה.

## קישורים חיצוניים
* 

## הערות שוליים

קטגוריה:מאמני כדוריד ישראלים
קטגוריה:הרוגי תאונות דרכים בישראל
קטגוריה:אישים הקבורים בבית הקברות כפר נחמן
קטגוריה:ישראלים שנולדו ב-1947
קטגוריה:ישראלים שנפטרו ב-2012
מלר

**מלר** הוא שם משפחה ממקור גרמני (Meller). זוהי הגרסה בגרמנית תחתית לשם "מילר" שפירושו טוחן.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
משה מלר

**משה מלר** (נולד ב-1944) הוא קצין צה"ל במיל' בדרגת אלוף-משנה. פיקד על גדוד 61 בחטיבת אגרוף הברזל במלחמת יום הכיפורים ועוטר בעיטור המופת.

מלר נולד בקיבוץ בית הערבה. במלחמת העצמאות היה בן 4 כשפונה מהמקום עם שאר חברי הקיבוץ. משפחתו עברה לקיבוץ כברי בו גדל.
## שירות צבאי
עם גיוסו לצה"ל ב-1962 התגייס לנח"ל, עבר מסלול הכשרה כלוחם, קורס מ"כים חי"ר וקורס קציני חי"ר. בתום הקורס שב לנח"ל והיה למפקד מחלקה. לאחר מכן החליט לעבור הסבה לשריון ובסופה שירת כסגן מפקד פלוגה בגדוד 82 של חטיבה 7. לאחר שחרורו למד הנדסה בטכניון ובתחום לימודיו עבד שם כחוקר. במלחמת ששת הימים גויס למילואים ופיקד על פלוגת טנקי צנטוריון 5 בגדוד 125 של חטיבת אגרוף הברזל. הוא לחם בחזית המצרית והשתתף בקרבות בגזרת ג'בל ליבני. במהלך המלחמה נפצע מספר פעמים.

במלחמת יום הכיפורים פיקד על גדוד 61, גדוד טנקי צנטוריון בחטיבת אגרוף הברזל. תחת פיקודו לחם הגדוד בקרבות הבלימה והתקפת הנגד הישראלית ברמת הגולן. ב-19 באוקטובר סבל מהתייבשות ובמקומו מונה למפקד הגדוד הקמב"ץ אורי גולדפרב, הגדוד סייע לכוחות הצנחנים בכיבוש אום בוטנה. במהלך הקרב נטל מלר חזרה את הפיקוד על הכוח שסייע בחילוץ יחידת חרמ"ש והיה תחת מתקפת נגד של הסורים. מלר סייע בחילוץ הכוחות עד שהטנק שלו נפגע, גולדפרב נהרג והוא נפצע. לאחר שהשתחרר מבית החולים חזר לפקד על הגדוד שעבר לחזית המצרית. על פועלם במלחמה עוטרו מלר בעיטור המופת וגולדפרב בעיטור העוז.

לאחר המלחמה היה מלר ממובילי תנועת המחאה וממייסדי תנועת "תמורה - ארץ ישראל שלנו". הוא חזר לשירות הקבע ופיקד על חטיבת הראל.

## קישורים חיצוניים
*
* 

## הערות שוליים

קטגוריה:מעוטרי עיטור המופת במלחמת יום הכיפורים
קטגוריה:מפקדי חטיבת הראל
קטגוריה:בית הערבה: אישים
קטגוריה:כברי: אישים
קטגוריה:אלופי-משנה בצה"ל
קטגוריה:מפקדי פלוגות במלחמת ששת הימים
קטגוריה:מפקדי גדודים במלחמת יום הכיפורים
קטגוריה:חיילי חיל השריון במלחמת ששת הימים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1944
הנותנת

**הנותנת** הוא סרט קולנוע ישראלי משנת 2012 שכתבה וביימה הגר בן-אשר, שכיכבה גם בתפקיד הראשי.
## הפקה
הסרט הוא פיתוח של סרטה הקצר של בן-אשר, "משעולים", שיצרה כסרט גמר עבור לימודי הקולנוע שלה בבית הספר מנשר לאמנות. הסרט השתתף בתחרות הרשמית של סרטים קצרים בפסטיבל הקולנוע בקאן, "סינפונדסיון", וזיכה אותה במלגה של הפסטיבל, שאפשרה לה לכתוב את התסריט לסרט באורך מלא במשך חצי שנה בפריז.

הסרט הופק כקופרודוקציה ישראלית-גרמנית (של חברות ההפקה "טרנספקס" ו"זיגוטה" הישראליות ו"רו פילמס" הגרמנית), עם מימון נוסף של קרן יהושע רבינוביץ לאמנויות תל אביב. תמיכה נוספת למימוש הסרט הגיעה במהלך 2009 מפסטיבל הסרטים בטורינו, שם זכה התסריט בפרס הראשון, וממענק מטעם - World Cinema Fund של פסטיבל ברלין, אשר גם שם זכה בתחרות תסריטים.

מפיק הסרט היה מרק רוזנבאום, הצלם עמית יסעור והעורך אסף קורמן. בסרט מככבים גם איצ'ו אביטל, יואב לוי, צחי חנן, סתיו ינאי ודריה פורמן. צילומי הסרט נערכו ביוני-יולי 2010.

## עלילה
הסרט מספר את סיפורה של תמר (הגר בן-אשר), אישה מורכבת ומינית בת 35, אם חד-הורית לשתי ילדות קטנות, המנהלת מערכות יחסים מיניות חושפניות ביותר, עם כמה גברים מהמושב בו היא מתגוררת. אל המושב מגיע שי (ישי גולן), וטרינר במקצועו, בן מושב לשעבר. הם מתאהבים. החל מרגע זה, הסרט שואל את השאלה האם תמר יכולה להתמסר רגשית לגבר אחד ולמה שדורשת מערכת יחסים אוהבת וטובה. הסרט המהורהר והמופנם בנוי במכוון ללא דיאלוגים רבים בין הדמויות, ומשתמש בצילומי הטבע כדי לבטא את רגשותיה של תמר. חלק מהאירועים מתבררים רק בסופו של הסרט.
## הקרנות ופרסים
במאי 2011, הוקרן הסרט במסגרת שבוע המבקרים של פסטיבל קאן.

הסרט זכה בפרס הבימוי בפסטיבל הקולנוע ירושלים. הסרט הוקרן בפסטיבלים הבאים: פסטיבל מינכן, פסטיבל טאלין, פסטיבל סארייבו, פסטיבל הסרטים הבינלאומי בשיקגו, פסטיבל הסרטים של מומבאיי, פסטיבל הסרטים של ריו דה ז'ניירו, פסטיבל הסרטים באיסטנבול, פסטיבל טורינו, וב.

הסרט נמכר להפצה מסחרית בעשר מדינות, בהן: ארצות-הברית, יפן, גרמניה, אוסטריה, שווייץ, טאיוואן קנדה ועוד, והוקרן גם בישראל. הקרנת הבכורה של הסרט בישראל נערכה ב-11 במאי 2012 בתל אביב.

הסרט היה מועמד לשלושה פרסי אופיר לשנת 2011: לשחקנית הראשית הטובה ביותר (הגר בן-אשר), הצילום הטוב ביותר (עמית יסעור) ועיצוב התלבושות הטוב ביותר (לי אלמביק).

## קישורים חיצוניים

* 

* 
*  - ריאיון עם כוכב הסרט
**ביקורות**
* 
* 
* 
* איתן ווייץ, פרסי אופיר 2011: הנותנת, 4 ביולי 2011
* מתן שירם, פסטיבל הקולנוע ירושלים 2011 - מבט אחרון
* דן פיינרו, ביקורת על "הנותנת", באתר ScreenDaily, 12 במאי 2011 (באנגלית)
* 
* אופיר איל, "הנותנת" – ביקורת, באתר אידיבי, 16 במאי 2012
* 

## הערות שוליים

קטגוריה:סרטים ישראליים משנת 2012
טיין אנד ויר

**טיין אנד ויר** (באנגלית: **Tyne and Wear**) הוא מחוז שייר בצפון אנגליה, הממלכה המאוחדת. הוא גובל בים הצפוני ממזרח, נורת'מברלנד מצפון, ובמחוז דרהאם מדרום. לפני הקמת המחוז בשנת 1974, שטחו התחלק בין שני המחוזות המקיפים אותו. עד שנת 1986 הייתה מועצה מחוזית, אך היא התבטלה בסופו של דבר. למרות ביטול המועצה, עדיין ישנם גופים הפועלים ברמה המחוזית, ובניהם שירות תחבורה ציבורית, שירותי כבאות ומוזיאונים.

בטיין אנד ויר ישנם כ-13 מחוזות הצבעה לבית הנבחרים הבריטי. באופן מסורתי המחוז נחשב למעוז של מפלגת הלייבור, ובשנת 2010 המפלגה ניצחה בכל מחוזות הבחירה.

## קישורים חיצוניים

* 

*
קטגוריה:אנגליה: מחוזות
קטגוריה:מחוזות אנגליה שהוקמו ב-1974
כותלי

ממוזער|''Tichodroma muraria ''
**כׇּתְלִי** (שם מדעי: *Tichodroma muraria*) הוא מין מין יחיד במשפחת הכותליים (Tichodromadidae), הקרובה למשפחת הסיטיים, בסדרת ציפורי שיר. הכותלי שוכן בצוקים וסלעים (מהם שמו). הכותלי מצוי בטבע לאורך דרום אירואסיה לרבות בישראל.

## מאפיינים
תחום מחייתו של הכָּתְלי הוא ההרים הגבוהים של אירואסיה, בגבהים שבין 1,000 ל-3,000 מטרים. בחורף הכָּתְלי יורד לאזורים נמוכים יותר ודרומיים יותר. בישראל הוא חורף נדיר ביותר, בחודשים ינואר ופברואר. ניתן לראותו בצוקים של נחל עיון, נחל דישון, הארבל ובקניוני מדבר יהודה.

אורך הגוף של הכָּתְלי הבוגר הוא כ-15.5–17 ס"מ, אורך הכנף כ-10 ס"מ והמשקל כ-17–19 גרם. צבעו הוא כחול-אפור, אולם המאפין הבולט ביותר הוא צבע השני של הכנפיים.

הכָּתלי ניזון מחרקים אותם הוא מלקט בין חרכי הסלעים, ולעיתים גם לוכד אותם במעופם.

פעם אחת בשנה הנקבה מטילה 3–5 ביצים באורך כ-21 מ"מ. הנקבה לבדה דוגרת על הביצים 19–21 ימים, וכל אותו הזמן מאכיל אותה בן זוגה. אחרי הבקיעה שני בני הזוג מאכילים את הגוזלים לתקופה של כ-30 יום.

## לקריאה נוספת
*עזריה אלון, **החי והצומח של ארץ ישראל**, כרך 6 - עופות (עוזי פז), עמוד 406. משרד הביטחון – ההוצאה לאור והחברה להגנת הטבע, 1986, 

## קישורים חיצוניים

* 
* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:דרוראים
קטגוריה:ארץ ישראל: ציפורי שיר
קטגוריה:עופות יחידים בסוגם
קטגוריה:מינים יחידים במשפחתם
קטגוריה:בעלי חיים בהרי האלפים
קטגוריה:שווייץ: עופות
קטגוריה:קירגיזסטן: עופות
קטגוריה:בעלי חיים שתוארו ב-1766
רוח מדבר

**רוּחַ מִדְּבָּר** הוא כפר שיקומי לטיפול גמילה מסמים ומאלכוהוליזם, ואף מהפרעות אכילה, עבור בוגרים וצעירים. ממוקם באזור מועצה אזורית רמת הנגב, אך מיועד למטופלים מכל הארץ.

הכפר נפתח בשנת 2010, מופעל על ידי "עמותת יחדיו", ונתמך על ידי "פארמדום" ו"קרן רש"י", משרדי הממשלה, הרשות למלחמה בסמים ומפעל הפיס.

שטחו של הכפר הוא למעלה מ-40 דונם.

החלטת הממשלה מס. נג/17 מיולי 2005 הכירה ככפר מהמניין.

## קישורים חיצוניים
* רוח במדבר, באתר "עמותת יחדיו".
* רוח במדבר באתר "קרן רש"י".

## הערות שוליים

קטגוריה:מועצה אזורית רמת הנגב
קטגוריה:ישראל: בריאות ורפואה
קטגוריה:ישראל: מוסדות גמילה מסמים ומאלכוהול
קטגוריה:הנגב: יישובים
קטגוריה:יישובים שהוקמו ב-2010
קטגוריה:הנגב: יישובים מוסדיים
אימוליישן

**אימוליישן** (מאנגלית: **Immolation**) היא להקת דת' מטאל אמריקאית מניו יורק שבארצות הברית, ואחת הלהקות המובילות את התחום כיום.

## היסטוריה
הלהקה נוסדה במאי של שנת 1986 על ידי הבסיסט והסולן אנדראו סאקוויץ והמתופף דייב ווילקינסון תחת השם "ריגור מורטיס". לאחר שהקליטו את הדמו *Warriors of Doom*, הלהקה שינתה את שמה ל"אימוליישן" באפריל של שנת 1988. הלהקה חתמה על חוזה חברת התקליטים Roadrunner Records והוציאה לאור את אלבום הבכורה שלה *Dawn of Possession*. אימוליישן נזרקה מחברת התקליטים לאחר שזו פיטרה את הרוב המוחלט של להקות הדת' מטאל שאתם עבדה, אך חתמה על חוזה עם Metal Blade.

זמן קצר לאחר מכן, הוציאה את האלבומים *Here in After*, *Failures for Gods* ו*Close to a World Below*, אלבום שנחשב לקלאסיקת דת' מטאל מודרנית. שלושת האלבומים הבאים בתור של הלהקה, *Unholy Cult*, *Harnessing Ruin* ו*Shadows in the Light* יצאו לאור דרך חברת התקליטים הצרפתית Listenable Records. מאז הוציאה הלהקה שני אלבומים נוספים: *Majesty and Decay* ו*Kingdom of Conspiracy*, שניהם דרך Nuclear Blast.

## דיסקוגרפיה
*(1991) Dawn of Possession
*(1996) Here in After
*(1999) Failures for Gods
*(2000) Close to a World Below
*(2002) Unholy Cult
*(2005) Harnessing Ruin
*(2007) Shadows in the Light
*(2010) Majesty and Decay
*(2013) Kingdom of Conspiracy
*(2017) Atonement
*(2022) Acts of God

## חברי הלהקה

שמאל|ממוזער|250px|הגיטריסט ביל טיילור
**הרכב נוכחי**
*רוס דולן - שירה, גיטרה בס
*רוברט ויגנה - גיטרה
*ביל טיילור - גיטרה
*סטיב שאלאטי - תופים

## קישורים חיצוניים

* 

* דף הפייסבוק ברשמי

## הערות שוליים

קטגוריה:ניו יורק: להקות
קטגוריה:להקות דת' מטאל
קטגוריה:להקות אמריקאיות
קטגוריה:להקות שהיו חתומות במטאל בלייד רקורדס
זסטרוגי

350px|ממוזער|שמאל|זסטרוגי קטנים על רמת אנטארקטיקה
**זסטרוגי** (ברוסית: **Заструги**; בכתב לטיני: **Sastrugi** או **Zastrugi**) הם תלמים או רכסים חדים ולא-סדירים קשים כמו סלע בגובה של עד 30 סנטימטרים, הנוצרים על פני השלג עקב סחיפה אאולית, הקפצה וגלגול של חלקיקי שלג והשקעה, והם מצויים באזורים מושלגים בקטבים או באזורי אקלים ממוזג. הם נבדלים מחוליות בכך שהרכסים מקבילים באופן בולט לכיוון הרוחות הנושבות דרך קבע. תלמים קטנים יותר בלתי סדירים מסוג זה מוכרים כגלונים (קטנים, בגובה 10 מ"מ) או רכסי רוח.

תוואי השלג הגדולים במיוחד מהווים מכשול לגולשי שלג, גלשני שלג ולאופנועי שלג. התקדמות על גבי משטח לא-אחיד של זסטרוגי יכולה לעייף מאוד, ותמיד קיים סיכון של שבירת ציוד – הגלונים והגלים משופעים במקרים רבים בחתחתים ומהמורות, פני השטח קשים ואינם סלחניים, ושינויים טופוגרפיים קלים בין רכס למרזבה מתרחשים כל הזמן.

## אטימולוגיה
המילה "זסטרוגי" (Заструги) היא צורת רבים בשפה הרוסית; ביחיד "זסטרוגה" (Заструга), התעתיק גרמני של המילה הרוסית הוא Sastrugi.

מקבילה לטינית לצורת היחיד, "ססטרוגוס", משמשת בכתבים שונים, לרבות יומני המשלחות של קפטן רוברט פלקון סקוט וספרו של ארנסט שקלטון, The Heart of the Antarctic.

## מנגנון היווצרות
תחת הרוח, מצטברים חלקיקי שלג חופשיים ונסחפים בדומה למה שמתרחש בחוליות חרמש (חוליות ברחאן), ולכן השם העממי שקיבלו הצורות שמקבל השלג הנסחף הוא ברחאנים. האינואיטים של קנדה קוראים לתצורות השלג המתהוות כתוצאה מכך "קאלוטוגאניק" (*kalutoqaniq*). עם היחלשות הרוחות, מתגבשות תצורות השלג, או ה"קאלוטוגאניק" הללו, באמצעות המראה והתגבשות מחודשת. כשהרוחות מתחזקות שוב הקאלוטוגאניק נשחקים לצורות מעוצבות של ססטרוגי. האינואיט מכנים את התוואים הגדולים יותר בשם קאיוקלאק (*kaioqlaq*) ואת הגלונים הקטנים בשם טומרינייק (*tumarinyiq*). סחיפה נוספת יכול להפוך את הקאיוקלאק בחזרה לקאלוטוגאניק נודד. שלב ביניים של הסחיפה קרוי מפסוק (*mapsuk*), צורה תלויה. בצד הפונה לרוח של הרכס, הבסיס נסחף מהר יותר מאשר החלק מעליו, תוך יצירת צורה מוכרת של קצה סדן המצביע כנגד הרוח.

על מדרונות ההרים משתמשים גולשי סקי מנוסים בעובדה שהזסטרוגי מצביע על כיוון הרוח על מנת לאתר מראש הצטברויות של תלוליות שלג מסוכנות.

## זסטרוגי על קרח-ים
זסטרוגי צפויים יותר להיווצר על קרח ים שנוצר באותה שנה מאשר על קרח רב-שנתי. קרח חדש חלק יותר מקרח רב-שנתי, שמאפשר לרוח לעבור באופן אחיד על פניו ללא מכשולים טופוגרפיים. השלג, שהוא יבש וקל כל עוד איננו מפשיר, נסחף בקלות עם משבי הרוח ויוצר זסטרוגי מקבילים לכיוון הרוח. במחקר שנערך בנושא באלסקה הוכח שהזסטרוגי מתקבעים במקומם עד חודש מרץ ועשויים להיות קשורים להיווצרות בריכות הפשרה. בריכות הפשרה צפויות יותר להיווצר בשקעים שבין הזסטרוגי על קרח חדש.

## בתרבות הפופולרית
הפרק השני ברומנו של ג'יימס רולינס "צייד קרח" מדמה את הזסטרוגי המקיפים את השטח שמעל תחנת הקרח התת-מימית לעוגת מקצפת לימון. בניגוד לכך, על הנתיב המחבר את הבסיס התת-מימי אל תחנת מעוף האומגה שמעל פני הקרקע, שחקה התנועה את הקרח והחליקה אותו.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנטארקטיקה: גאוגרפיה
קטגוריה:צורות נוף
קטגוריה:שלג
שארלוט קסיראגי

**שארלוט מארי פומלין קסיראגי** (בצרפתית: **Charlotte Marie Pomeline Casiraghi**; נולדה ב-3 באוגוסט 1986 במונטה קרלו, מונקו). היא בתם השנייה של קרולין, נסיכת הנובר ונסיכת מונקו, וסטפנו קאסירגי, תעשיין איטלקי. היא השביעית בסדר הירושה לכתר נסיכות מונקו. סבה היה הנסיך רנייה השלישי המנוח וסבתה הייתה גרייס, נסיכת מונקו. היא קרויה על שם סבתא רבתא שלה, הנסיכה שארלוט.

## רקע
שארלוט ושני אחיה, אנדראה ופייר נולדו בנסיכות מונקו, אשר נשלטה על ידי סבם מצד האם, הנסיך רנייה השלישי. כשהייתה בת ארבע, אביה נהרג בתאונת שיט. לאחר מותו של האב, העבירה הנסיכה קרולין את המשפחה לכפר סן רמי דה פרובאנס שבדרום צרפת, זאת בכוונה למזער, כלל שניתן, את חשיפת המשפחה לתקשורת. בינואר 1999 קיבלה שארלוט אב ושני אחים חורגים (הנסיך ארנסט מהנובר והנסיך כריסטיאן מהנובר) מנישואיה של אימה לארנסט אוגוסט, נסיך הנובר. לאחר כחצי שנה נולדה אחותה למחצה, הנסיכה אלכסנדרה מהנובר באוסטריה. המשפחה עברה לגור בפרבר הפריזאי פונטנבלו (Fontainbleau). בין השנים 2001 ל-2004, כחלק מהקבוצה של מרסל רוזייה, השתתפה קסיראגי במספר תחרויות קפיצות ראווה.

## חיים אישיים
קסיראגי שומרת על פרטיותה, אך לעיתים לוקחת חלק בפעילויות רשמיות של נסיכות מונקו.

המגזין ואניטי פייר בחר בקסיראגי כאחת מהמתלבשות הבינלאומיות הטובות ביותר ב-2006. קסיראגי לעיתים קרובות מצולמת בתצוגות אופנה, תערוכות אמנות ותצוגות רכיבה על סוסים.

קסיראגי הופיעה על שער המגזין ווג פריז בספטמבר 2011 ובאפריל 2015.

החל מ-2011 קסיראגי ניהלה מערכת יחסים עם הקומיקאי היהודי-צרפתי גד אלמלח, שנחשב לאחד מכוכבי הבידור הגדולים בצרפת. ב-17 בדצמבר 2013 נולד בנם, רפאל באותו בית החולים בו נולדה שארלוט במונקו. הם נפרדו ב-2015. ביוני 2019 קסיראגי נישאה לדימיטרי ראסאם, מפיק סרטים ובנה של השחקנית קרול בוקה. לזוג בן משותף, בלתזר.

## קישורים חיצוניים

## הערות שוליים

קטגוריה:בית גרימלדי
קטגוריה:מונקו: ספורטאים
קטגוריה:דוגמניות
קטגוריה:דוגמנים בני מלוכה ואצולה
קטגוריה:נשים מונגאסקיות
קטגוריה:ילידות 1986
נובה קחובקה

**נובה קחובקה** (באוקראינית: **Нова Каховка**) היא עיר במחוז חרסון, אוקראינה.

העיר החלה להיבנות ב-1950 במקום כפר בשם קליוצ'בויה שהוקם ב-1891. העיר הוקמה כיישוב פועלים ובו התגוררו בוניה של תחנת כוח קחובקה. לשנת ייסוד של העיר נחשבת 1952, שנת מתן השם לעיר.

המעסיק העיקרי של תושבי נובה קחובקה הייתה תחנת הכוח קחובקה.

ביוני 2023, במסגרת מלחמת רוסיה-אוקראינה, קרס סכר נובה קחובקה שעל נהר הדנייפר, ובעקבות זאת עשרות כפרים באזור הוצפו, ואספקת המים לחצי האי קרים שובשה. רוסיה ואוקראינה החליפו האשמות בנוגע לאחראית להרס הסכר.

## קישורים חיצוניים

* 

## הערות שוליים

קטגוריה:מחוז חרסון: ערים
קטגוריה:יישובים שהוקמו ב-1952
מטאל בלייד רקורדס

**מטאל בלייד רקורדס** (באנגלית: **Metal Blade Records** או בקיצור **Metal Blade**) היא חברת תקליטים אמריקאית שנוסדה בשנת 1982 על ידי בריאן סלאגל. המטה הרשמי של החברה נמצא בקליפורניה שבארצות הברית, אך ישנם שלוחות של החברה גם בגרמניה, יפן, קנדה ובריטניה.
כיום, מעל מאה להקות חתומות על חוזה עם החברה.

## אמנים מובילים
### נוכחי
*אמון אמארת'
*ארמורד סיינט
*בהמות
*קניבל קורפס
*הייט איטרנל
*קינג דאימונד

### לשעבר
*אס איי ליי דאיינג
*אימוליישן
*קריידל אוף פילת'
*דה קראון
*דארק פיונרל
*מנוואר
*מטאליקה
*סייקרד רייך
*סלייר

## קישורים חיצוניים

* 

*
קטגוריה:חברות אמריקאיות
בריין דריל

**בריין דריל** (**Brain Drill**) היא להקת דת' מטאל טכני אמריקאית מסנטה קרוס שבקליפורניה, ארצות הברית, שנוסדה בשנת 2005. הלהקה חתומה במטאל בלייד רקורדס.

## דיסקוגרפיה
*(2006) The Parasites - מיני אלבום
*(2008) Apocalyptic Feasting
*(2010) Quantum Catastrophe
*(2016) Boundless Obscenity

## חברי הלהקה
**הרכב נוכחי**
*סטיב רטג'סטן - שירה
*דילן ראסקין - גיטרה
*איוון מונגויה - גיטרה בס
*רון קסאי - תופים

## קישורים חיצוניים
* 

קטגוריה:להקות דת' מטאל
קטגוריה:להקות שחתומות במטאל בלייד רקורדס
קטגוריה:רביעיות מוזיקליות
קטגוריה:קליפורניה: להקות
קטגוריה:להקות שהוקמו בשנת 2005
קטגוריה:להקות שהתפרקו בשנת 2019
טד לאנג'

**תיאודור ויליאם לאנג**' (נולד ב-5 בינואר 1948) הוא שחקן, במאי ותסריטאי, המוכר בשל תפקידו כמוזג אייזק וושינגטון בסדרת הטלוויזיה "ספינת האהבה" ששודרה בשנות ה-70 וה-80.

## ביוגרפיה
לאנג' נולד וגדל באוקלנד שבמדינת קליפורניה. הוא למד באקדמיה המלכותית לאמנות הדרמה בלונדון. עם סיום לימודיו שב לארצות הברית, ובין 1968 ל-1972 השתתף במחזמר שיער, בגרסה הראשונה בה הועלה בברודוויי. הופעתו הקולנועית הראשונה הייתה בסרט התיעודי "Wattstax" ב-1973. בשנים 1974 ו-1975 גילם את דמותו של ג'וניור בקומדיית המצבים "That's My Mama" ששודרה ברשת ABC.

ב-1977 החל לגלם את תפקידו של המוזג אייזק וושינגטון בסדרת הטלוויזיה "ספינת האהבה" ששודרה אף היא ברשת "ABC". הוא השתתף בסדרה עד ירידתה מהמרקע ב-1986. במהלך השנים גם ביים וכתב כמה מהפרקים.

לאחר ירידת הסדרה מהמרקעים המשיך לעסוק בכתיבה ובבימוי. בין היתר, ביים פרקים בסדרות הטלוויזיה "מואישה", דארמה וגרג", ו"איב", כן ביים מחזות בתיאטרון, עליהם זכה בפרסים מקומיים, והשתתף בתפקידים קטנים ותפקידי אורח בסרטי קולנוע וסדרות טלוויזיה שונות.

## חייו האישיים
לאנג' היה נשוי בין 1978 ל-1989 לשריל תומפסון ולזוג נולדו שני בנים. ב-2001 נישא בשנית למארי ליי.

## קישורים חיצוניים

* 

קטגוריה:אמריקאים ילידי קליפורניה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:תסריטאים אמריקאים
קטגוריה:במאי טלוויזיה אמריקאים
קטגוריה:במאי תיאטרון אמריקאים
קטגוריה:בוגרי האקדמיה המלכותית לאמנות הדרמה
קטגוריה:אוקלנד (קליפורניה): אישים
קטגוריה:אמריקאים שנולדו ב-1948
פרנסואה-אוגוסט ביאר

ממוזער|שמאל|ביטול העבדות בקולוניות הצרפתיות ב־1848, ארמון ורסאי
**פרנסואה-אוגוסט ביאר** (בצרפתית: **François-Auguste Biard**; 29 ביוני 1799 – 20 ביוני 1882)  היה צייר צרפתי. טייל ברחבי העולם ובין היתר צייר סיטואציות במקומות שביקר. היא גם פעיל נגד סחר העבדים האטלנטי.

## ביוגרפיה
נולד כ**פרנסואה תרז ביאר** (François Thérèse Biard) בליון, צרפת. הוא למד אמנות אצל פייר רבואל בעירו. לאחר מכן יצא למסע ועבר באיטליה, יוון והלבנט. עם חזרתו בשנת 1818 הציג תמונות סוגה בצרפת וזכה לפרסום, בין היתר בסלון הפריזאי. לאחר מכן חזר לטייל ברחבי אירופה. בשנת 1839 השתתף במסע ללפלנד ושפיצברגן, משם חזר הן עם ציורים בדיוניים, והן עם ציורים תיעודיים עבור המוזיאון לתולדות הטבע בצרפת. בשנת 1840 התחתן עם הכתבת לאוני ד'אונה, לימים מאהבתו של ויקטור הוגו, שהשתתפה אף היא במסע לצפון אירופה.

בשנת 1848 צייר את תמונתו המפורסמת, "ביטול העבדות בקולוניות הצרפתיות ב־1848" לרגל האירוע המתואר בשם התמונה. בשנים האלה תמונותיו זכו לפרסום רב והוא אף עוטר בצלב כבוד צרפתי.

בשנת 1858, שלוש שנים לאחר שנפרד רשמית מאשתו, נסע לברזיל, שם גר כשנה בריו דה ז'ניירו, צייר עבור הקיסר פדרו השני, וטייל באגן האמזונאס. הוא נאלץ לסרב להצעה ללמד באקדמיה לאמנות בריו דה ז'ניירו בגלל טיוליו. לאחר חזרתו לצרפת, יצא למסע חדש באמריקה הצפונית, שם נחשף שוב מקרוב לתופעת העבדות.

תמונותיו מוצגות במוזיאון הלובר בפריז, בארמון ורסאי, במוזיאון הלאומי לאמנות בברזיל, ועוד.

ביאר מת בשנת 1882 באזור פונטנבלו שעל יד פריז.

## קישורים חיצוניים

קטגוריה:ציירים צרפתים
קטגוריה:צרפתים שנולדו ב-1799
קטגוריה:צרפתים שנפטרו ב-1882
סי במול

ממוזער
**[[סי]] במול** (באנגלית: B-flat או B♭) הוא הצליל האחד-עשר (לפי שורת חצאי הטונים) לפי הסולם הכרומטי המערבי (הספירה מתחילה מ-דו).

הוא נמצא חצי טון (סקונדה קטנה) מעל לה וחצי טון (פרימה מוגדלת) מתחת לצליל סי, כלומר אנהרמוני ל-לה דיאז (אנ': A♯) על אף שבצורות כיוון מסוימות סי במול נשמע שונה מ-לה דיאז.

כאשר הוא מחושב בכוונון מושווה בהתייחס ל-לה מעל דו אמצעי כ-440 הרץ, התדר של סי במול מעל דו אמצעי הוא בערך 466.164 הרץ.

בעוד שתזמורת סימפונית מכוונת לפי הצליל לה המנוגן על ידי אבובן, תזמורת כלי נשיפה מכוונת בדרך כלל לפי הצליל סי במול המנוגן על ידי טוביסט, קרנאי או קלרניטן.

בגרמניה, רוסיה, פולין וסקנדינביה הצליל סי במול מכונה 'B', כאשר 'H' מייצגת סי-בקר. מאז שנות ה-90 של המאה ה-20, סי במול מסומן לרוב כ-B♭ או 'Bess' במקום 'B' בספרי מוזיקה שוודים.

## ראו גם
* סי במול מז'ור
* סי במול מינור (אנ')

קטגוריה:תווים
פרנק סטילוול

**פרנק לזלי סטילוול** (באנגלית: **Frank Leslie Stillwell**  27 ביוני 1888 - 8 בפברואר 1963) היה גאולוג אוסטרלי, זוכה מדליית קלארק מטעם החברה המלכותית של ניו סאות ויילס בשנת 1951.

## חייו
סטילוול למד באוניברסיטת מלבורן והצטרף למשלחת האוסטרלו-אסייתית לאנטארקטיקה (1914-1911) כגאולוג. במשך 17 חודשים שהה באנטארקטיקה בפיקודו של דאגלס מוסון. הוא הוצב בבסיס העיקרי במפרץ קומונוולת'.

לאחר המשלחת עבד סטילוול בברוקן היל, ניו סאות ויילס, מ-1919 עד 1921, כעוזר לגאולוג ד"ר ארנסט קלייטון אנדרוז. הוא מיפה את שדה הזהב של קלגורלי, מערב אוסטרליה, 1928-1927.

סטילוול הצטרף לחברה המלכותית של ויקטוריה בשנת 1910 וכיהן כנשיאה בשנים 1953–1954.

## קישורים חיצוניים

* Frank Leslie Stillwell 1888-1963 Australian Academy of Science
* Arthur A. Wilcock, 'Stillwell, Frank Leslie (1888 - 1963)', Australian Dictionary of Biography, Volume 12, Melbourne University Press|MUP, 1990, pp 94–95.

קטגוריה:גאולוגים אוסטרלים
קטגוריה:בוגרי אוניברסיטת מלבורן
קטגוריה:אוסטרלים שנולדו ב-1888
קטגוריה:נפטרים ב-1963